संबंध बनाने के बाद भी जब संतुष्टि न मिले, मन की बात कहना जरूरी है
आज भी ज्यादातर कपल सेक्शुअल रिलेशन के पहले के सुख पर ध्यान देते हैं, जबकि महिलाओं को इसके बाद पार्टनर के सानिध्य की जरूरत होती है।
शादीशुदा जिंदगी में देह के सुख का बहुत महत्व है। कई कपल पार्टनर से मन की बात कहते नहीं और मन ही मन रिश्तों में दूरियां आने लगती हैं। इससे पहले कि बहुत देर हो जाए अपने सेक्शुअल रिश्ते पर पार्टनर से खुलकर बात करें। तन के रिश्ते से जुड़े कुछ ऐसे ही उलझे सवालों को सुलझा रहे हैं सेक्सोलॉजिस्ट डॉ. राजन भोसले।
मेरे पति सेक्शुअल रिलेशन के बाद तुरंत मुझसे दूर हो जाते हैं और सिगरेट सुलगाने लगते हैं या फिर टीवी देखने लग जाते हैं। उनके इस व्यवहार से मुझे ऐसा लगता है जैसे पति ने मेरा इस्तेमाल किया और अपनी इच्छा पूरी होते ही मुझसे अलग हो गए। क्या मेरे मन में ऐसी भावना आना सही है? क्या मुझे पति से इस बारे में बात करनी चाहिए? 
आपके मन में ऐसे ख्याल आना गलत नहीं है। आपकी तरह कई महिलाओं की ये शिकायत होती है कि सेक्शुअल रिलेशन के बाद पति उन्हें नजरअंदाज करते हैं, मुंह फेरकर सो जाते हैं। इसमें पुरुष की गलती नहीं होती। दरअसल, सेक्सुअल रिलेशन को लेकर महिला और पुरुष दोनों की जरूरतें बहुत अलग होती हैं। पुरुष के लिए शारीरिक सुख ज्यादा महत्वपूर्ण है, लेकिन महिला के लिए ये शरीर से ज्यादा भावनात्मक बॉन्डिंग है।
कोई भी महिला किसी पुरुष के साथ तब तक शारीरिक रिश्ता नहीं रख पाती, जब तक उसका भावनात्मक रूप से जुड़ाव न हो। लेकिन पुरुष के साथ ऐसा नहीं होता। पुरुष बिना प्यार के भी शारीरिक संबंध बना सकता है, लेकिन महिला बिना प्यार के सेक्शुअल रिश्ता नहीं बना सकती।
सेक्शुअल रिलेशन बनाते समय पुरुष को फोरप्ले की खास जरूरत नहीं होती, लेकिन महिला के लिए यह बहुत जरूरी है। उसे शारीरिक रिश्ता बनाने से पहले वह चाहती है कि पार्टनर उसे प्यार करे, उसके अंगों को छुए, उसे किस करे, इससे उसकी एक्साइटमेंट बढ़ती है।
इसी तरह अंतरंग पलों के बाद पुरुष को तो संतुष्टि मिल जाती है, लेकिन महिला के लिए इतना काफी नहीं होता। उसे संबंध बनाने के बाद भी पार्टनर के सानिध्य की जरूरत महसूस होती है। आज भी ज्यादातर कपल सेक्शुअल रिलेशन के पहले के सुख पर ध्यान देते हैं, जबकि महिलाओं को इसके बाद पार्टनर के सानिध्य की जरूरत होती है। महिला चाहती है कि सेक्सुअल संबंध के बाद भी पति उसे बाहों में भरे, प्यार करे। इससे उसे पूरी संतुष्टि मिलती है।
आप इस बारे में पति से बात करें। उन्हें समझाएं कि आपको क्या अच्छा लगता है। मन की बात कहने पर वो आपकी भावनाओं को जरूर समझेंगे।
दो महीने बाद मेरी शादी होने वाली है। मेरी फ्रेंड ने बताया कि पुरुषों को बड़े ब्रेस्ट वाली महिलाएं पसंद आती हैं, उसके पति को भी यही पसंद है। मैं अपने ब्रेस्ट साइज को लेकर परेशान हूं। मुझे डर है कि छोटे ब्रेस्ट के कारण कहीं शादी के बाद हमारे रिश्ते में कड़वाहट न आ जाए। मुझे इस बारे में क्या करना चाहिए? 
आपका डर अपनी जगह सही है, लेकिन सभी पुरुषों की पसंद एक जैसी नहीं होती। कई पुरुषों को भरे शरीर वाली महिलाएं पसंद आती हैं, लेकिन कई लोग दुबली-पतली महिलाओं के प्रति आकर्षित होते हैं। यदि आपके पार्टनर ने आपको इसी रूप में पसंद किया है तो आप मन में संदेह क्यों ला रही हैं।
कई लड़कियां ब्रेस्ट साइज के डर के चलते ब्रेस्ट का साइज बढ़ाने के लिए अनाप-शनाप दवाइयां खाती हैं जो उनके लिए हानिकारक हो सकता है। कई महिलाएं ब्रेस्ट साइज बढ़ाने के लिए सर्जरी भी कराती हैं। लेकिन जरूरी नहीं कि सभी पुरुषों को बड़े ब्रेस्ट वाली महिलाएं ही पसंद आएं। कई पुरुष इस पर ध्यान भी नहीं देते।
जहां तक शारीरिक संतुष्टि की बात है तो ब्रेस्ट साइज से इसका कोई संबंध नहीं है। छोटे ब्रेस्ट वाली महिलाएं भी पार्टनर को उतना ही सुख देती हैं जितना बड़े ब्रेस्ट वाली। शारीरिक संतुष्टि शरीर की बनावट पर नहीं, आपसी सहयोग और रिश्ते की बॉन्डिंग पर निर्भर करती है। जरूरी नहीं कि आपके पार्टनर को भी वैसी ही महिला पसंद आए जैसी आपकी सहेली के पति को आती है, इसलिए अपने शरीर को लेकर मन में हीनभावना न आने दें।
आपको सिर्फ इस बात का ध्यान रखना है कि जब भी आप अपने मंगेतर के साथ डेट पर जाएं तो पैडेड ब्रा न पहनें। इससे उन्हें आपके ब्रेस्ट साइज के बारे में पता चल जाएगा। साथ ही उनके मन में यदि कोई सवाल या इच्छा है तो वो इस बारे में आपसे बात भी कर लेंगे। फिलहाल आप सिर्फ सहेली के कहने पर मन में डर न बैठाएं और अपने खुशहाल भविष्य की कामना करें।
सेक्स सीरियसली के कुछ और सवालों के जवाब पढ़िए...
एक से ज्यादा लोगों से संबंध बनाने के खतरे:किसी महिला को अपने ही पार्टनर से यौन संबंध बनाने में लगता है डर
सेक्सुअल रिलेशन की जटिलता तब और जटिल हो जाती है जब दोनों पार्टनर इस पर खुलकर बात नहीं करते। कई बार पत्नी के मन में डर होता है, तो कभी पति को लगता है कि पत्नी का सहयोग नहीं मिल रहा। पूरा पढ़ने के लिए लिंक पर क्लिक करें... 
अंतरंग पलों में परफोर्मेंस का प्रेशर:पुरुषों में बढ़ रही है टेस्टोस्टेरोन हार्मोन की कमी, वजह जाने बिना इंजेक्शन लेना सही नहीं।
अंतरंग पलों को ज्यादा रोमांचक बनाने के लिए टेस्टोस्टेरोन इंजेक्शन लेने का ट्रेंड बढ़ रहा है। कई केसेस में टेस्टोस्टेरोन हार्मोन की कमी के चलते पुरुष इसका इंजेक्शन ले रहे हैं। अंतरंग पलों में परफोर्मेंस बढ़ाने के लिए टेस्टोस्टेरोन हार्मोन के इंजेक्शन लेना कितना फायदेमंद है, किन स्थितियों में ये इंजेक्शन लिया जाना चाहिए? पूरा पढ़ने के लिए लिंक पर क्लिक करें... 
 
डॉ. राजन भोसले, एमडी 
प्रोफेसर एंड एचओडी, सेक्शुअल मेडिसिन डिपार्टमेंट, केईएम हॉस्पिटल एंड जी. एस. मेडिकल कॉलेज 
सेक्स सीरियसली के लिए अपने सवाल इस आईडी पर भेजें: db.women@dbcorp.in
सब्जेक्ट लाइन में सेक्स सीरियसली लिखना न भूलें